**LIDL NASTAVLJA PARTNERSTVO SA UEFA LIGOM EVROPE I UEFA LIGOM KONFERENCIJA NAKON SJAJNOG ODJEKA MEĐU NAVIJAČIMA**

**Nakon nezaboravne godine u evropskom fudbalu, Lidl sa nestrpljenjem iščekuje nastavak partnerstva kao zvanični partner UEFA Lige Evrope i UEFA Lige Konferencija i u sezoni 2025/26.**

Prošle sezone, Lidlovo partnerstvo sa UEFA Ligom Evrope i UEFA Ligom Konferencija obuhvatilo je prisustvo u 36 zemalja i 72 kluba tokom 342 fudbalske utakmice, čime je Lidl, prema izveštaju Nielsen Sports[[1]](#footnote-1), postao najvidljiviji sponzor takmičenja i dodatno približio navijače igri koju vole.

Lidlove društvene inicijative tokom turnira doprle su do hiljade igrača, navijača i porodica. Tokom sezone 2024/25, Lidl je:

• Isporučio više od 18.000 porcija svežeg voća kako bi fudbalskim navijačima na stadionima pružio dodatnu energiju.

• Pružio podršku potrošačima i porodicama širom Evrope podelivši 4.685 karata, čime je vrhunski evropski fudbal učinio dostupnim većem broju porodica i zajednica.

• 7.524 mlada fudbalska navijača postali su deo Lidl Kids Team-a, zakoračivši na teren zajedno sa svojim idolima, i tako doživeli magiju fudbalske utakmice izbliza.

Lidl će i u predstojećoj sezoni 2025/26. na internacionalnom nivou nastaviti da pruža jedinstvene prilike za navijače kroz podelu karata, iskustva Lidl Kids Team-a i nastavak obezbeđivanja sveže i zdrave hrane. Ovo partnerstvo potvrđuje Lidlovu posvećenost promociji aktivnog načina života, podršci zajednicama i približavanju fudbala svima.

Promovišući osvešćenu ishranu i aktivan način života, Lidlov nastavak partnerstava sa UEFA Ligom Evrope i UEFA Ligom Konferencija prevazilazi puku podršku vrhunskom fudbalu i doprinosi stvaranju trajnih i nezaboravnih trenutaka za navijače i porodice širom Evrope.

*„Prošle godine, okupili smo navijače iz Lidl zemalja širom Evrope i učinili fudbal dostupnim hiljadama porodica. Imali smo sjajnu sezonu i posebno me raduje što mogu da najavim da nastavljamo gde smo stali - produžavamo partnerstvo i ponovo promovišemo zdrav način života, duh zajedništva i nezaboravne doživljaje za sve, na terenu i van njega", izjavio je* ***Ivan Medaković****, rukovodilac Marketinga u kompaniji Lidl Srbija.*

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 80 prodavnica u 46 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs), Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://kompanija.lidl.rs/press-centar)

[Instagram Lidl Srbija](https://www.instagram.com/lidlsrbija/)

1. *Nielsen Sports. Interni izveštaj, jun 2025. Neobjavljenom dokumentu pristupio Lidl. Baza: 12.000 reprezentativnih građana starosti 16-69 godina.* [↑](#footnote-ref-1)